open-index/open-wikipedia-markdown huggingface dataset:
Ελεονώρα Ιουλιανή του Βρανδεμβούργου-Άνσμπαχ

Η **Ελεονώρα Ιουλιανή** (γερμ. *Eleonore Juliane von Brandenburg-Ansbach*, 23 Οκτωβρίου 1663 - 4 Μαρτίου 1724) από τον Οίκο των Χοεντσόλλερν ήταν κόρη του Μαργράβου του Βρανδεμβούργου-Άνσμπαχ και με τον γάμο της έγινε δούκισσα του Βυρτεμβέργης-Βίνενταλ.

## Βιογραφία
αριστερά|μικρογραφία|Η Ελεονώρα Ιουλιανή του Βρανδεμβούργου-Άνσμπαχ.
Ήταν η τρίτη κόρη (δεύτερη από τον 2ο γάμο) του Αλβέρτου Β΄ μαργράβου του Βρανδεμβούργου-Άνσμπαχ (1620–1667) και της 2ης συζύγου του Σοφίας Μαργαρίτας (1634–1664), κόρης του Ιωακείμ Ερνέστου του Έτινγκεν-Έτινγκεν. 

Στις 31 Οκτωβρίου 1682 στο Άνσμπαχ παντρεύτηκε τον Φρειδερίκο Κάρολο της Βυρτεμβέργης-Βίνενταλ και ένα αναμνηστικό νόμισμα κόπηκε για τον γάμο τους . Στον γάμο ο αδελφός της Ελεονώρας Ιωάννης Φρειδερίκος συναντήθηκε με τον συνθέτη Γιόχαν Ζίγκισμουντ Κούσερ, ο οποίος αργότερα εργάστηκε στο Άνσμπαχ. 

Μετά το τέλος του συζύγου της, η Ελεονώρα μετακόμισε πίσω στο Άνσμπαχ το 1710 για να στηρίξει τη μικρότερη κόρη της. Η Ελεονώρα ήρθε σε προσωπική επαφή με τον Άουγκουντ Χέρμαν Φράνκε κατά τη διάρκεια αυτής της περιόδου· επίσης έγραψε τραγούδια. Ο Φίλιπ Φρήντριχ φον Γκάισμαρ ενήργησε ως σύμβουλος και διαχειριστής της.  Η Ελεονώρα έχει ταφεί στο Στίφτσκιρχε της Στουτγκάρδης.

## Οικογένεια
Παντρεύτηκε το 1682 τον Φρειδερίκο Κάρολο της Βυτεμβέργης-Βίνενταλ και είχε τέκνα:
* Κάρολος Αλέξανδρος 1684–1737, δούκας της Βυρτεμβέργης.
* Δωροθέα Καρλόττα 1685–1687.
* Φρειδερίκος Κάρολος 1686–1693.
* Ερρίκος Φρειδερίκος 1687–1734, στρατηγός.
* Μαξιμιλιανός Εμμανουήλ 1689–1709.
* Φρειδερίκος Λουδοβίκος 1690–1734, στρατιωτικός διοικητής.
* Χριστίνα Καρλόττα 1694–1729, παντρεύτηκε τον Γουλιέλμο Φρειδερίκο του Βρανδεμβούργου-Άνσμπαχ.

## Πρόγονοι

## Βιβλιογραφικές αναφορές
* Horst Weigelt: *Geschichte des Pietismus in Bayern*, Vandenhoeck & Ruprecht, 2001, S. 212

## Παραπομπές


Κατηγορία:Οίκος των Χοεντσόλερν
Κατηγορία:Οίκος της Βυρτεμβέργης
Δωροθέα Καρλόττα του Βρανδεμβούργου-Άνσμπαχ

Η **Δωροθέα-Καρλόττα**, γερμ.: Dorothea Charlotte von Brandenburg-Ansbach (28 Νοεμβρίου 1661 &#x2013; 15 Νοεμβρίου 1705) από τον Οίκο των Χοεντσόλερν ήταν κόρη του μαργράβου του Βρανδεμβούργου-Άνσμπαχ και με τον γάμο της έγινε λαντγκραβίνα της Έσσης-Ντάρμστατ.

## Βιογραφία
Ήταν η δεύτερη κόρη (πρώτη από τον 2ο γάμο) του Aλβέρτου Β΄ μαργράβου του Βρανδεμβούργου-Άνσμπαχ (1620–1667) από τον 2ο γάμο του με τη Σοφία-Μαργαρίτα (1634–1664), κόρη του Ιωακείμ-Ερνέστου κόμη του Έτινγκεν-Έτινγκεν.

Την 1η Δεκεμβρίου 1687 παντρεύτηκε τον Ερνέστο-Λουδοβίκο μάργραβο της Έσσης-Ντάρμστατ. Αυτός ήταν υπό την επιτροπεία της μητέρας του Ελισάβετ-Δωροθέας της Σαξονίας-Γκότα-Άλτενμπουργκ έως το 1688.

Η Δωροθέα-Καρλόττα ήταν ευσεβίστρια και άσκησε κάποια επιρροή στις υποθέσεις της πολιτείας υπέρ των *ευσεβιστών* κατά τα πρώτα χρόνια του γάμου της. Σε συνεργασία με τον Φίλιπ-Γιάκομπ Σπένερ, του οποίου έγινε προστάτιδα, προώθησε τον *ευσεβισμό* στην Αυλή και το τοπικό Πανεπιστήμιο. Μετά το τέλος της, ο Ερνέστος-Λουδοβίκος στράφηκε εναντίον του *ευσεβισμού*.

Απεβίωσε το 1705 και τάφηκε στην εκκλησία της πόλης στο Ντάρμστατ.

## Οικογένεια
Παντρεύτηκε το 1687 τον Ερνέστο-Λουδοβίκο μάργραβο της Έσσης-Ντάρμστατ και είχε τέκνα:
* Δωροθέα-Σοφία 1689–1723, παντρεύτηκε τον Ιωάννη-Φρειδερίκο κόμη του Χόενλοε-Έριγκεν (1683–1765).
* Λουδοβίκος Η΄ 1691–1768, λάντγκαρβος της Έσσης-Ντάρμστα.τ
* Κάρολος-Γουλιέλμος 1693–1707, απεβ. 14 ετών.
* Φραγκίσκος-Ερνέστος 1695-1717, απεβ. 22 ετών.
* Φρειδερίκη-Καρλόττα παντρεύτηκε τον Μαξιμιλιανό λάντγκραβο της Έσσης-Κάσελ (1689–1753).

## Πρόγονοι

## Βιβλιογραφικές αναφορές
* Gustav A Benrath, Martin Brecht: *Pietism and the Modern Era*, τόμος 13, Oxford University Press, σελ.&nbsp;191 ff
* Martin Brecht: ''The Romantic'', σελ.&nbsp;412
* Heinrich Zehfu: ''αρχαιότητα της βασιλικής πρωτεύουσας Ντάρμσταντ'', σελ.&nbsp;69 ff

## Παραπομπές


Κατηγορία:Μαργραβίνες του Βρανδεμβούργου-Άνσμπαχ
Δωροθέα Φρειδερίκη του Βρανδεμβούργου-Άνσμπαχ

Η **Δωροθέα-Φρειδερίκη**, γερμ.: Dorothea Friederike von Brandenburg-Ansbach (12 Αυγούστου 1676  - 13 Μαρτίου 1731) από τον Οίκο των Χοεντσόλερν ήταν κόρη του μαργράβου του Βρανδεμβούργου-Άνσμπαχ και με τον γάμο της έγινε κόμισσα του Χάναου-Λίχτενμπεργκ. 

μικρογραφία| Ο θυρεός του Ιωάννη-Ράινχαρντ Γ΄ κόμη του Χάναου-Λίχτενμπεργκ και της Φρειδερίκης-Δωροθέας του Βρανδεμβούργου-Άνσμπαχ. Φαγεντιανό από το Άνσμπαχ που πιθανότατα έγινε το 1724 στην αργυρή επέτειο (25ετία) του γάμου τους.

## Βιογραφία
Ήταν η πρώτη κόρη (μόνη από τον 1ο γάμο) του μαργράβου Ιωάννη-Φρειδερίκου μαργράβου του Βρανδεμβούργου-Άνσμπαχ και της Ιωάννας-Ελισάβετ, κόρης του Φρειδερίκου ΣΤ΄ μαργράβου του Μπάντεν-Ντούρλαχ. Είχε ακόμη μία αδελφή, από τον 2ο γάμο του πατέρα της, την Καρολίνα, σύζυγος του Γεωργίου Β΄ της Βρετανίας.

Στις 20 (ή στις 30) Αυγούστου 1699 παντρεύτηκε τον Ιωάννη-Ράινχαρντ Γ΄ κόμη του Χάναου-Λίχτενμπεργκ.  Ήταν η τελευταία κόμισσα του Χάναου. Ο γάμος είχε μία κόρη, την Καρλόττα-Χριστίνα-Μαγδαληνή-Ιωάννα (1700 - 1726). Η Καρλόττα ήταν η μοναδική κληρονόμος της κομητείας του Χάναου και παντρεύτηκε στις 5 Απριλίου 1717 τον Λουδοβίκο Η΄ λάντγκραβο της Έσσης-Ντάρμστατ (1691 - 1768).

Απεβίωσε στις 13 Μαρτίου 1731 και τάφηκε στις 17 ή 25 Μαρτίου 1731  στην οικογενειακή κρύπτη των κομήτων του Χάναου στην Εκκλησία του Αγίου Ιωάννη (σήμερα γνωστή ως παλαιά εκκλησία του Αγίου Ιωάννη) στο Χάναου.  Ο τάφος καταστράφηκε σε μεγάλο βαθμό κατά τον βομβαρδισμό του Β΄ Παγκοσμίου Πολέμου.

## Οικογένεια
Παντρεύτηκε το 1699 τον Ιωάννη-Ράινχαρντ Γ΄ κόμη του Χάναου-Λίχτενμπεργκ και είχε τέκνο:
* Καρλόττα 1700-1726, παντρεύτηκε τον Λουδοβίκο Η΄ λάντγκραβο της Έσσης-Ντάρμστατ.

## Πρόγονοι

## Βιβλιογραφικές αναφορές
* Reinhard Dietrich: *Το κρατικό σύνταγμα στην επικράτεια* του Χάναου, Περιοδικό Ιστορίας του Χάναου 34, Χάναου 1996,
* Rudolf Lenz: *Κατάλογος κηδειών κηδείας και άλλων κειμένων θλίψης στην ανώτερη εκπαίδευση και κρατική βιβλιοθήκη της Έσσης = Ερευνητικό περιοδικό προσωπικού Marburger 11, Sigmaringen 1990*
* Uta Lowenstein: *Η κομητεία του Χάναου από τα τέλη του 16ου αιώνα μέχρι την κατάσχεση από την Έσση*, στο: New Magazine for Hanau History, 2005, σελ.&nbsp;11ff
* Reinhard Suchier: *γενεαλογία του Countly House of Hanau*, σε: *Festschrift του ιστορικού συλλόγου Hanau για την πενταετή γιορτή του ιωβηλαίου στις 27 Αυγούστου 1894*, Hanau 1894
* Reinhard Suchier: *Τα ταφικά μνημεία και τα φέρετρα του μέλους είναι τα σπίτια του Χάναου και της Έσσης που θάφτηκαν στο Χάναου*, σε: Πρόγραμμα της Βασιλικής Σχολής Γραμματικής στο Χάναου, Χάναου 1879, σ.&nbsp;1-56
* Richard Wille: *Η τελευταία καταμέτρηση του Hanau-Lichtenberg*, σε: *Επικοινωνίες της περιοχής Hanau, Hesse Society for History and Geography* τόμος 12, Hanau, 1886, p.&nbsp;56-68.
* Ernst J. Zimmerman. *Πόλη και χώρα του Χάναου* Τρίτη Έκδοση, Χάναου, 1919, ΝΔ 1978

## Υποσημειώσεις


Κατηγορία:Οίκος των Χοεντσόλερν
Χριστίνα Καρλόττα της Βυρτεμβέργης-Βίνενταλ

Η **Χριστίνα-Καρλόττα**, γερμ.: Christiane Charlotte von Württemberg-Winnental (20 Αυγούστου 1694 - 25 Δεκεμβρίου 1729) από τον Οίκο της Βυρτεμβέργης ήταν κόρη του δούκα της Βυρτεμβέργης-Βίνενταλ και με τον γάμο της έγινε μαργραβίνα του Βρανδεμβούργου-Άνσμπαχ. 

## Βιογραφία
Γεννήθηκε στο Κίρχαϊμ ούντερ Τεκ και ήταν κόρη του Φρειδερίκου Καρόλου δούκα της Βυρτεμβέργης-Βίνενταλ και της Ελεονώρας Ιουλιανής των Χοεντσόλερν, κόρης του Αλβέρτου Β΄ μαργράβου του Βρανδεμβούργου-Άνσμπαχ.

Η Χριστίνα-Καρλόττα παντρεύτηκε τον εξάδελφό της Γουλιέλμο Φρειδερίκο μάργραβο του Βρανδεμβούργου-Άνσμπαχ. Αυτή έγινε επίτροπος του Άνσμπαχ από το τέλος του συζύγου της το 1723 μέχρι την ενηλικίωση του μεγαλύτερου γιου τους Καρόλου Γουλιέλμου Φρειδερίκου το 1729. Τα άλλα παιδιά τους ήταν η Ελεονώρα (1713–1714) και ο Φρειδερίκος-Κάρολος (1715–1716). Το ανάκτορο Μπρούκενμπεργκ χρησιμοποιήθηκε ως «εκπαιδευτικό ίδρυμα» των γιων της.  Απεβίωσε στο Άνσμπαχ το 1729 και τάφηκε στην κρύπτη των μαργράβων, στην εκκλησία του Αγ. Γουμβέρτου στο Άνσμπαχ. 

## Οικογένεια
Παντρεύτηκε τον εξάδελφό της Γουλιέλμο-Φρειδερίκο των Χοεντσόλερν μάργραβο του Βρανδεμβούργου-Άνσμπαχ και είχε τέκνα:
* Κάρολος-Γουλιέλμος-Φρειδερίκος 1712-1757, μάργραβος του Βρανδεμβούργου-Άνσμπαχ.
* Ελεονώρα 1713-1714 απεβ. 1 έτους, Φρειδερίκος-Κάρολος 1715-1716 απεβ. 1 έτους.

## Πρόγονοι

## Βιβλιογραφία
* M. Spindler, A. Kraus: *Geschichte Frankens bis zum Ausgang des 18.* *Jahrhunderts*, München 1997.
* A. Schödl: *Frauen und dynastische Politik, 1703-1723.* *Die Markgräfinnen Elisabeth Sophie von Brandenburg und Christiane Charlotte von Ansbach*, Plassenburg 2007ISBN&nbsp;
* A. Schödl: *Christiane Charlotte.* *Fürstin, Mutter und Frau*, Sonderdruck Nr. 7. Verein der Freunde von Triesdorf 2009

## Παραπομπές


Κατηγορία:Οίκος της Βυρτεμβέργης
Μάνδρα Ξάνθης

Η **Μάνδρα** είναι πεδινό χωριό της Θράκης στην Περιφερειακή Ενότητα Ξάνθης.

## Γεωγραφία - Ιστορία
Η Μάνδρα βρίσκεται στην πεδιάδα της Ξάνθης με υψόμετρο 50 μέτρα σε απόσταση 20 χλμ. ΝΑ. από την πόλη και περίπου 9 χλμ. Ν.-ΝΑ. από τη Γενισέα (έδρα του δήμου). Νοτιοδυτικά του χωριού είναι τα Άβδηρα και βορειανατολικά είναι η Ποταμιά ενώ νοτιοανατολικά, στα παράλια του όρμου Βιστονίας, οι λιμνοθάλασσες  Λάφρα και Λαφρούδα, οι οποίες χρησιμοποιούνται σαν ιχθυοδεξαμενές, αποτελούν Βιότοπο Corine και εντάσσονται στο Εθνικό Πάρκο Ανατολικής Μακεδονίας - Θράκης.

Βορειοανατολικά, στις πλαγιές του "Πετρόλοφου" και την κατεύθυνση της Ποταμιάς έχει εντοπιστεί προϊστορικός οικισμός όπου βρέθηκαν προϊστορικά όστρακα, τα περισσότερα χονδροειδή. Την περίοδο της τουρκοκρατίας, η περιοχή αναφέρεται ως *Mάνδρα Tσικούρ* και ανήκει από το 1878 ως το 1912 στο Bιλαέτι Aδριανούπολης, σαντζάκι Γκιουμουλτζίνας (Kομοτηνής) και στον καζά Ξάνθης. Έτσι αναφέρεται επίσημα, μετά την απελευθέρωση της Θράκης, το 1924 στο ΦΕΚ 194Α - 14/08/1924 να προσαρτάται στην τότε κοινότητα Αβδήρων. Το 1928 με το ΦΕΚ 161Α - 16/08/1928  ορίστηκε έδρα της ομώνυμης νεοϊδρυθείσας κοινότητας και με το ΦΕΚ 193Α - 20/09/1928 μετονομάστηκε σε Μάνδρα. Σύμφωνα με το Πρόγραμμα «Καλλικράτης» αποτελεί την τοπική κοινότητα Μάνδρας που υπάγεται στη δημοτική κοινότητα Αβδήρων του Δήμου Αβδήρων και σύμφωνα με την απογραφή του 2011 έχει ως πληθυσμό 506 κατοίκους.

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Αβδήρων
Παλαιό Κατράμιο Ξάνθης

Το **Παλαιό Κατράμι** ή **Παλαιό Κατράμιο** είναι πεδινό χωριό της Θράκης στην Περιφερειακή Ενότητα Ξάνθης.

## Γεωγραφία - Ιστορία
Το Παλαιό Κατράμι βρίσκεται στο κέντρο της πεδιάδας της Ξάνθης με υψόμετρο 30 μέτρα σε απόσταση περίπου 5 χλμ. Α.-ΒΑ. από τη Γενισέα (έδρα του δήμου) και 8 χλμ. Ν.-ΝΑ. από την πόλη της Ξάνθης. Βορειοδυτικά του χωριού περνάει η Εγνατία Οδός που παρεμβάλλεται με τη Διομήδεια, ανατολικά η επαρχιακή οδός Ξάνθης - Αβδήρων ενώ δίπλα και νότια είναι οι Αλκυώνη και  Αυξεντίου. Αναφέρεται επίσημα, μετά την απελευθέρωση ως *Παλαιόν Κατράμιον* το 1940 όταν προσαρτήθηκε στην τότε κοινότητα Χιονίστρας. Σύμφωνα με το Πρόγραμμα «Καλλικράτης» μαζί με τη Διομήδεια, τον Νέο Ζυγό, τον Αυξεντίου, τον Πετεινό και τη Φελώνη αποτελούν τη δημοτική κοινότητα Διομηδείας που υπάγεται στη δημοτική κοινότητα Βιστωνίδος του Δήμου Αβδήρων και σύμφωνα με την απογραφή του 2011 έχει ως πληθυσμό 631 κατοίκους.

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Αβδήρων
Νικολάι Χολόντνι

Ο **Miκολά Γκριγκορoβιτς Χολόντνι** (, ; 22 Ιουνίου 1882 - 4 Μαΐου 1953) ήταν ένας σημαντικός μικροβιολόγος, που εργάστηκε στο Πανεπιστήμιο του Κιέβου της Ουκρανίας στην ΕΣΣΔ κατά τη διάρκεια της δεκαετίας του 1930.

Είναι γνωστός για το μοντέλο Χολόντνι– Βεντ, το οποίο ανέπτυξε ανεξάρτητα με τον Φριτς Βάρμολτ Βεντ του Ινστιτούτου Τεχνολογίας της Καλιφόρνιας. Παρά το γεγονός ότι σχετίζονται με την ίδια θεωρία, οι δύο άνδρες δεν συναντήθηκαν ποτέ. 

Ο Χολόντνι εργάστηκε στον Βοτανικό Κήπο AV Φόμιν, συνδεδεμένος με το Πανεπιστήμιο του Κιέβου.  Ήταν ένας από τους πρωτοπόρους της αντίληψης ότι τα μικρόβια προσκολλούνται στις επιφάνειες, χρησιμοποιώντας την τεχνική της τοποθέτησης αρχικά γυάλινων πλακιδίων στη γη για μια μετρούμενη χρονική περίοδο, και στη συνέχεια χρησιμοποιώντας ένα μικροσκόπιο για την εξέταση των πλακιδίων.   Το Προκαρυωτικό κύτταρο *cholodnii Leptothrix* έχει πάρει το όνομά του από τον ίδιο.  Το 1927 ο Χολόντνι πρότεινε ότι τα κύτταρα του κολεόπτερου (coleoptile) αρχικά πολώνονται υπό την επίδραση της άνισης έκθεσης στο φως, έτσι ώστε η αυξητική ορμόνη μπορεί να διαχέεται πιο γρήγορα προς την πλευρά στη σκιά από οποιαδήποτε άλλη κατεύθυνση.  Ο Βεντ κατέληξε στο ίδιο συμπέρασμα το 1928, και τα ονόματα των δύο επιστημόνων έχουν συνδεθεί με την αμφιλεγόμενη θεωρία Χολόντνι– Βεντ. 

## Βιβλιογραφία
Τα επιλεγμένα έργα περιλαμβάνουν: 

* 1926 *Die eisenbakterien : monetie bieträge zu einer* από τον Νικολάι Χολόντνι
* 1928 *Über eine vermeintliche Anomalie im Wachstumsmodus der Wurzeln von Lupinus albus* από τον Νικολάι Χολόντνι
* 1932 *Lichtwachstumsreaktion und Phototropismus 2* από τον Νικολάι Χολόντνι
* 1933 *Zum Problem der Bildung und physiologischen Wirkung des Wuchshormons bei den Wurzeln* από τον Νικολάι Χολόντνι
* 1939 *Spezielle Methoden* .

Το 1937 ο Νικολάι Χολόντνι  και ο E. Σάνκεβιτς δημοσίευσαν ένα άρθρο σχετικά με την *Επιρροή των ασθενών ηλεκτρικών ρευμάτων στην ανάπτυξη του κολεόπτερου* στη *Φυσιολογία των Φυτών*.  Την ίδια χρονιά δημοσίευσε ένα άρθρο για τον *Κάρολο Δαρβίνο και τη σύγχρονη θεωρία των τροπισμών* στο περιοδικό *Science.* 

## Παραπομπές


Κατηγορία:Ουκρανοί ιατροί
Κρεμαστή Ξάνθης

Η **Κρεμαστή** είναι πεδινό χωριό της Θράκης στην Περιφερειακή Ενότητα Ξάνθης.

## Γεωγραφικά - Ιστορικά στοιχεία
Η Κρεμαστή βρίσκεται στα όρια με την Περιφερειακή Ενότητα Καβάλας και την δυτική άκρη της πεδιάδας της Ξάνθης σε υψόμετρο 15 μέτρα. Απέχει 5 χλμ. ΒΔ. από το Εύλαλο (έδρα του δήμου), 21 χλμ. ΝΔ. από την Ξάνθη και 46 χλμ. Α.-ΒΑ. από την Καβάλα. Δυτικά του χωριού περνάει ο Νέστος ποταμός, βόρεια είναι ο Άγιος Αθανάσιος και η Κοσμητή, ανατολικά  το Όλβιο και το Παλιό Όλβιο, ενώ νότια είναι ο Κύρνος. Στο χωριό δραστηριοποιείται ο "Αναπτυξιακός και Πολιτιστικός Σύλλογος Κρεμαστής «η Πρόοδος»" ο οποίος διοργανώνει φεστιβάλ παραδοσιακών χωρών. Την περίοδο της τουρκοκρατίας αναφέρεται ως *Kούρτ - Aσανλή* και από το 1878 ως το 1912 ανήκε στο βιλαέτι Aδριανούπολης, στο σαντζάκι Γκιουμουλτζίνας (Kομοτηνής) και στον καζά Ξάνθης.

## Διοικητικά στοιχεία
Επίσημα αναφέρεται μετά την απελευθέρωση της Θράκης το 1924 στο ΦΕΚ 194Α - 14/08/1924 να προσαρτάται στην τότε  κοινότητα Ευλάλου. Σύμφωνα με το Πρόγραμμα «Καλλικράτης» ανήκει στη δημοτική κοινότητα Ευλάλου που υπάγεται στο Δήμου Τοπείρου και σύμφωνα με την απογραφή του 2011 έχει ως πληθυσμό 382 κατοίκους.

### Απογραφές πληθυσμού

## Εξωτερικοί σύνδεσμοι

*  Φωτογραφίες από την Κρεμαστή Ξάνθης στον ιστότοπο https://www.greece.com/

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Τοπείρου
Εξοχή Ξάνθης

Η **Εξοχή** είναι πεδινό χωριό της Θράκης στην Περιφερειακή Ενότητα Ξάνθης.

## Γεωγραφία - Ιστορία
Η Εξοχή βρίσκεται στην πεδιάδα της Ξάνθης σε υψόμετρο 35 μέτρα απέχωντας 13 χλμ. Ν.-ΝΔ. από την πόλη και 9 χλμ. ΝΔ. από το Εύλαλο (έδρα του δήμου). Στα βόρεια του χωριού είναι ο οικισμός Γκιζέλα, δίπλα και νοτιοδυτικά η Κυψέλη ενώ δυτικά περνάει ο χείμαρρος Βουλαλόταυρος (ή Λασπιάς) που νοτιότερα εκβάλλει στο Θρακικό πέλαγος. Η παλιά του ονομασία, την περίοδο της τουρκοκρατίας, είναι *Γκιζέλα* και είχε δύο συνοικισμούς (τους σημερινούς Γκιζέλα και Εξοχή) ενώ από το 1878 ως το 1912 ανήκε στο βιλαέτι Aδριανούπολης, στο σαντζάκι Γκιουμουλτζίνας (Kομοτηνής), και στον καζά Ξάνθης. Μετά την Μικρασιατική Καταστροφή και την ανταλλαγή πληθυσμών εγκαταστάθηκαν πρόσφυγες από την Ανατολική Θράκη και τον Εύξεινο Πόντο (10 οικογένειες).

Μετά την απελευθέρωση της Θράκης, αναφέρεται επίσημα ως *Γκιζέλα* στο ΦΕΚ 194Α - 14/08/1924 να ορίζεται έδρα της ομώνυμης νεοϊδρυθείσας κοινότητας. Το 1955 με το ΦΕΚ 287Α - 10/10/1955 μετονομάστηκε σε Εξοχή. Σύμφωνα με το Πρόγραμμα «Καλλικράτης» ανήκει στην τοπική κοινότητα Εξοχής που υπάγεται στο Δήμου Τοπείρου και σύμφωνα με την απογραφή του 2011 ως κοινότητα έχει ως πληθυσμό 1.295 κατοίκους ενώ ως οικισμός 86.

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Τοπείρου
Παγετώνας Κόλκα

O **παγετώνας Κόλκα** (ρωσ. ледник Колка, αγγλ. Kolka Glacier, οσετ. Хъолхъа) είναι μία μάζα πάγου, η οποία βρίσκεται στη βόρεια πλαγιά της οροσειράς Καζμπέκ, του ορεινού συστήματος του Μεγάλου Καυκάσου, στη Βόρεια Οσετία, στη Ρωσία. Ο παγετώνας αυτός είναι γνωστός για τις χιονοστιβάδες του. Η πιο πρόσφατη και η πιο ισχυρή χιονοστιβάδα έλαβε χώρα στις 20 Σεπτεμβρίου 2002, η οποία οδήγησε στον θάνατο περίπου 140 ατόμων. Η χιονοστιβάδα αυτή είναι η μεγαλύτερη ιστορικά τεκμηριωμένη χιονοστιβάδα πάγου μέχρι στιγμής.

Σύμφωνα με τα ευρέως διαθέσιμα δεδομένα, το μήκος του παγετώνα Κόλκα σε ήσυχες περιόδους είναι 3,1 χλμ. με έκταση 2,5 χλμ.² Σύμφωνα με άλλα, ακριβέστερα επιστημονικά δεδομένα, το μήκος του παγετώνα είναι πολύ μεγαλύτερο, υπολογίζεται στα 8,4 χλμ. με έκταση 7,2 χλμ².

Ο παγετώνας ξεκινά από την κορυφή της οροσειράς Καζμπέκ, στο ύψος 4.780 μ. και τελειώνει στα 1.981 μ. Ορισμένοι ερευνητές εκτιμούν ότι ανήκει στον παλλόμενο τύπο, ο οποίος χαρακτηρίζεται από μια απότομη πρόοδο του σώματος σε συγκεκριμένες χρονικές περιόδους (κινήσεις παγετώνων ή surges), συνοδευόμενες από καταρρεύσεις πάγου με ροές λάσπης.

## Ιστορικό χιονοστιβάδων
Το 1902, η πρώτη χιονοστιβάδα που καταγράφηκε σε αυτήν την κοιλάδα προκάλεσε τις ίδιες καταστροφές με το 2002 σκοτώνοντας 32 άτομα. Το 1969, ο παγετώνας Κόλκα αυξήθηκε σε μέγεθος, αλλά όταν προκλήθηκε χιονοστιβάδα, δεν υπήρξαν θύματα και τα χωριά δεν επηρεάστηκαν. Το κύμα του 1969 μελετήθηκε από μια ειδική αποστολή, αλλά αφού σταθεροποιήθηκε ο παγετώνας, η έρευνα στην περιοχή σταμάτησε. Οι ερευνητές κατέληξαν στο συμπέρασμα ότι η καταστροφή του 1902 προκλήθηκε από μία κατάρρευση. Ωστόσο, τα τελευταία στοιχεία για την καταστροφή του 2002 δημιουργούν αμφιβολίες σχετικά με αυτό το συμπέρασμα. Είναι πιθανό ότι το γεγονός του 1902 προέκυψε από μια σειρά από καταρρεύσεις.

Όταν ο παγετώνας Κόλκα προκάλεσε την κατάρρευση τον Σεπτέμβριο του 2002, πάγος, λάσπη και βράχοι κατέστρεψαν μεγάλο μέρος του χωριού Καρμαντόν. Τα συντρίμμια πέρασαν μέσα από την κοιλάδα του ποταμού Γκέναλντον, στηρίχτηκαν στην είσοδο ενός στενού φαραγγιού και λειτούργησαν ως φράγμα.

## Έκθεση

Αρχείο:Kolka glacier NASA.jpg|Παγετώνας Κόλκα από δορυφόρο (πάνω αριστερά). Η οροσειρά Καζμπέκ έχει άλλους δύο μεγάλους παγετώνες: τον παγετώνα Μάιλι (πάνω κέντρο) και τον παγετώνα Ντεβντοράκ (δεξιά).
Αρχείο:Kolka debris.jpg|Επακόλουθο της χιονοστιβάδας το 2002. Αυτή η εναέρια φωτογραφία λήφθηκε μόλις 16 ημέρες μετά την καταστροφή.


## Παραπομπές


Κολκα
Κατηγορία:Οροσειρά του Καυκάσου
Βανιάνο Ξάνθης

Το **Βανιάνο** είναι πεδινό χωριό της Θράκης στην Περιφερειακή Ενότητα Ξάνθης.

## Γεωγραφία - Ιστορία
Το Βανιάνο βρίσκεται στην πεδιάδα της Ξάνθης με υψόμετρο 41 μέτρα σε απόσταση περίπου 9 χλμ. Ν. από το κέντρο της πόλης και 14 χλμ. Β.-ΒΑ. από το Εύλαλο (έδρα του δήμου). Στα βόρεια του χωριού είναι το Πετροχώρι, βορειοανατολικά το Λαμπρινό και η Λεύκη ενώ στα νότια ο ομώνυμος κόμβος της Εγνατίας Οδού. Την περίοδο της τουρκοκρατίας ονομαζόταν *Mπαλαμπανλή* και από το 1878 ως το 1912 ανήκε στο τότε βιλαέτι Aδριανούπολης, στο σαντζάκι Γκιουμουλτζίνας (Kομοτηνής) και στον καζά Ξάνθης. Μετά την απελευθέρωση της Θράκης αναφέρεται επίσημα ως *Βανιάνον* το 1924 στο ΦΕΚ 194Α - 14/08/1924 να προσαρτάται στην τότε κοινότητα Γκιζέλας (σημερινή Εξοχή). Σύμφωνα με το Πρόγραμμα «Καλλικράτης» ανήκει στην τοπική κοινότητα Εξοχής που υπάγεται στο Δήμου Τοπείρου και σύμφωνα με την απογραφή του 2011 έχει ως πληθυσμό 166 κατοίκους. ενώ η εξέλιξη του πληθυσμού είναι: 

## Εξωτερικοί σύνδεσμοι

* Ο οικισμός "Βανιάνο" από την Περιβαλλοντική ομάδα Γυμνασίου Τοξοτών

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Τοπείρου
CureVac

Η **CureVac** είναι γερμανική βιοφαρμακευτική εταιρεία με έδρα το Τύμπιγκεν της Γερμανίας, η οποία αναπτύσσει θεραπείες βασισμένες στο Αγγελιοφόρο RNA (mRNA). Η εταιρεία ιδρύθηκε το 2000, από τον Dr. Ingmar Hoerr, ο οποίος ήταν διδακτορικός φοιτητής εκείνη την περίοδο, και αυτή την στιγμή απασχολεί περισσότερους από 600 εργαζόμενους. Εγκαταστάσεις της βρίσκονται επίσης στην Φρανκφούρτη της Γερμανίας και την Βοστώνη, των Ηνωμένων Πολιτειών Αμερικής. Η CureVac συνεργάζεται με εταιρείες και οργανισμούς όπως η Bayern, Boehringer Ingelheim, CRISPR Therapeutics, Ίδρυμα Bill & Melinda Gates, CEPI, Ιατρική Σχολή του Harvard, Πανεπιστήμιο του Yale, Genmab, GlaxoSmithKline, Acuitas Therapeutics και Arcturus Therapeutics.

Η CureVac χρησιμοποιεί ως τεχνολογία τροποποιημένο mRNA για να δώσει στον οργανισμό του ασθενούς τις πληροφορίες που χρειάζεται ώστε να καταπολεμήσει κάποια πιθανή ασθένεια. Ένα μόριο mRNA μεταφέρει συγκεκριμένες πληροφορίες για την παραγωγή πρωτεϊνών που αποτελούν δομικά συστατικά κάθε κυττάρου, συμπεριλαμβανομένων των αντισωμάτων, ορμονών και ενζύμων που είναι σημαντικά για την υγεία κάθε οργανισμού. Η εταιρεία έχει αναλύσει εκατομμύρια φυσικές αλληλουχίες, ώστε να αποκτήσει εκτενή γνωσιακή βιβλιοθήκη που αφορά στην λειτουργία του mRNA. Αυτή την στιγμή αναπτύσσει 14 προγράμματα για θεραπείες, από τα οποία τα 9 σε στάδια κλινικών δοκιμών, ενώ ένα βρίσκεται στο τελικό τους στάδιο και αποτελεί εμβόλιο κατά του SARS-CoV-2 με ονομασία CVnCoV.

Το CVnCoV βρίσκεται στο τελικό στάδιο κλινικών δοκιμών με περισσότερους από 36.000 υγιείς εθελοντές, μεγαλύτερους των 18 ετών, οι οποίες ξεκίνησαν τον Νοέμβριο του 2020 και αναμένεται να αδειοδοτηθεί σύντομα καθώς έχει ξεκινήσει ο έλεγχος των στοιχείων από τον Ευρωπαϊκό Οργανισμό Φαρμάκων από τον Φεβρουάριο του 2021.

## Παραπομπές


Κατηγορία:Φαρμακευτικές εταιρίες
Κατηγορία:Τύμπινγκεν
Ορφανό Ξάνθης

Το **Ορφανό** είναι πεδινό χωριό της Θράκης στην Περιφερειακή Ενότητα Ξάνθης το οποίο βρίσκεται προς τα όρια με την Περιφερειακή Ενότητα Καβάλας και την δυτική άκρη της πεδιάδας της Ξάνθης σε υψόμετρο 6 μέτρα. Απέχει 23 χλμ. Ν.-ΝΔ. από την Ξάνθη ενώ είναι κτισμένο δίπλα και ανάμεσα στο Εύλαλο (έδρα του δήμου) και τον Κύρνο (Δ.). Την περίοδο της τουρκοκρατίας αναφέρεται ως *Oκσουγλού*, σύμφωνα με τα οθωμανικά απογραφικά κατάστιχα (*Salname*) του 1898 υπήρχαν 12 σπίτια μουσουλμάνων και από το 1878 ως το 1912 ανήκε στο βιλαέτι Aδριανούπολης, στο σαντζάκι Γκιουμουλτζίνας (Kομοτηνής) και στον καζά Ξάνθης. Επίσημα αναφέρεται μετά την απελευθέρωση της Θράκης το 1924 με την ονομασία *Ορφανόν* στο ΦΕΚ 194Α - 14/08/1924 να προσαρτάται στην τότε  κοινότητα Ευλάλου. Σύμφωνα με το Πρόγραμμα «Καλλικράτης» ανήκει στη δημοτική κοινότητα Ευλάλου που υπάγεται στο Δήμου Τοπείρου και σύμφωνα με την απογραφή του 2011 έχει ως πληθυσμό 317 κατοίκους. Οι κάτοικοί του παλιότερα ήσαν:

## Δημογραφία
### Πληθυσμιακή εξέλιξη

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Τοπείρου
Λοβαστατίνη

Η **λοβαστατίνη** είναι χημική δραστική ουσία, η οποία χημικώς ανήκει στις στατίνες.

Σήμερα πωλείται με τις επωνυμίες ***Lovastatin'', ''Mevacor'', ''Lovatex***, μεταξύ άλλων, και είναι φάρμακο στατίνης για τη θεραπεία της υψηλής χοληστερόλης στο αίμα και τη μείωση του κινδύνου καρδιαγγειακών παθήσεων. Η χρήση του συνιστάται μαζί με αλλαγές στον τρόπο ζωής. Λαμβάνεται από το στόμα.

Παγκόσμιο δίπλωμα ευρεσιτεχνίας για αυτήν έγινε το έτος 1979, αλλά σε φαρμακευτική χρήση έγινε διαθέσιμη το 1987 στις Ηνωμένες Πολιτείες Αμερικής.

## Παραπομπές


Κατηγορία:Φάρμακα που δρουν στο καρδιαγγειακό σύστημα
Στιβ Πριφοντέιν

Ο **Στιβ Πριφοντέιν** ήταν Αμερικανός δρομέας μεγάλων αποστάσεων. Τα ατομικά του ρεκόρ ήταν 3:54.6 στο μίλι, 13:21.9 στα 5000 μ. και 27:43.6 στα 10000 μ. Την εποχή που μεσουράνησε κατείχε όλα τα εθνικά ρεκόρ των ΗΠΑ από τα 2000μ.-10000μ. Επίσης συμμετείχε στους Ολυμπιακούς Αγώνες του Μονάχου το 1972 όπου και στα 5000μ. κατέλαβε την 4η θέση. Η πορεία του όμως στον αθλητισμό έκλεισε άδοξα και αρκετά σύντομα, καθώς στις 30/05/1975 έχασε τη ζωή του σε αυτοκινητιστικό δυστύχημα στην πόλη Γιουτζίν του Όρεγκον.

## Ατομικά ρεκόρ

## Ταινία
Το 1997 κυκλοφόρησε η ταινία Prefontaine με τον Τζάρεντ Λέτο, στον πρωταγωνιστικό ρόλο

## Παραπομπές


Κατηγορία:Δρομείς μεγάλων αποστάσεων
Κατηγορία:Αμερικανοί αθλητές του στίβου
Ιερά Μητρόπολις Γρεβενών

Η **Ιερά Μητρόπολις Γρεβενών** είναι μια από τις Μητροπόλεις των λεγομένων «*Νέων Χωρών*». Έδρα της είναι η πόλη των Γρεβενών. Μητροπολίτης από το 2014 είναι ο Δαβίδ Τζιουμάκας.

## Ιστορία
Δεν είναι γνωστό πότε ιδρύθηκε η Επισκοπή Γρεβενών, πάντως από την ίδρυσή της έως το 1767 υπαγόταν στην Αρχιεπισκοπή Αχριδών. Η επισκοπή δεν είναι στον κατάλογο επισκοπών που υπάρχει στο σιγίλλιο του αυτοκράτορα Βασιλείου Β΄ (1020).

Τον 15ο αιώνα η Επισκοπή Γρεβενών προήχθη σε Μητρόπολη και κατέλαβε την έβδομη θέση στην ιεραρχία της Αρχιεπισκοπής Πρώτης Ιουστινιανής και πάσης Βουλγαρίας. Αργότερα, τον 17ο αιώνα, οι Μητροπολίτες της ανέβηκαν στην τέταρτη θέση και έλαβαν τον τίτλο του «Υπερτίμου» και αργότερα και τον τίτλο «Εξάρχου Νότιας Μακεδονίας», τον οποίο εξακολουθούν να φέρουν μέχρι σήμερα.

Ο Μικρασιάτης Μητροπολίτης Γρεβενών Αιμιλιανός Λαζαρίδης (από το Ικόνιο της Μικράς Ασίας) ανέπτυξε σημαντική δράση για τον Ελληνισμό της περιοχής και μαρτύρησε στις 30 Σεπτεμβρίου 1911 από κομιτατζήδες και ρουμανίζοντες σε ηλικία 34 ετών.

### Επισκοπικός κατάλογος
[thumb|right|Ο [Μικρασιάτες|Μικρασιάτης Αγαθάγγελος Κωνσταντινίδης, Μητροπολίτης Γρεβενών από το 1901 έως το 1910.]]

## Ιερές Μονές
* μικρογραφία|215x215εσ|Ιερά Μονή Κοίμησης της Θεοτόκου στο Σπήλαιο Γρεβενών.Ιερά Πατριαρχική και Σταυροπηγιακή Μονή του Οσίου Νικάνορα Ζάβορδας
* Ιερά Μονή Κοιμήσεως της Θεοτόκου Σπηλαίου
* Ιερά Μονή Κοιμήσεως της Θεοτόκου Τορνικίου
* Ιερά Μονή Παμμεγίστων Ταξιαρχών Μιχαήλ και Γαβριήλ
* Ιερά Μονή Ευαγγελισμού Παναγίας Μπουνάσιας

## Τοπική Αγιολογία
* Όσιος Νικάνωρ
* Άγιος Γεώργιος ο Νεομάρτυς
* Άγιος Δημήτριος ο εκ Σαμαρίνης
* Εθνοϊερομάρτυρας Μητροπολίτης Γρεβενών Αιμιλιανός

## Ιερά Μνημεία
* Ιερός Ναός του Αγίου Νικολάου στη Σαρακήνα
* Ιερός Ναός Κοίμησης της Θεοτόκου Νουμπενίτσας
* Ιερός Ναός Αγίας Παρασκευής Παλαιοχωρίου
* Μεταβυζαντινός Ιερός Ναός του Αγίου Νικολάου
* Ιερός Ναός του Αγίου Νικολάου στο Δίπορο

## Υποσημειώσεις και παραπομπές
### Υποσημειώσεις


### Παραπομπές


## Πηγές
* 

Γρεβενων

Κατηγορία:Περιφερειακή ενότητα Γρεβενών
Κατηγορία:Γρεβενά
Ιρίνα Γκούρεβιτς

Η **Ιρίνα Γκούρεβιτς** (γεννήθηκε στις 16 Μαρτίου 1976 στη Βίνιτσα της Ουκρανίας)  είναι σοβιετική και γερμανική επιστήμονας υπολογιστών. Είναι Καθηγήτρια στο Τμήμα Επιστήμης Υπολογιστών του Πολυτεχνείου του Ντάρμστατ και Διευθύντρια του Ubiquitous Knowledge Processing Lab.

## Βιογραφία
Η Γκούρεβιτς έλαβε το δίπλωμα της Αγγλικής και Γερμανικής Γλωσσολογίας από το Κρατικό Παιδαγωγικό Πανεπιστήμιο Βίνιτσα το 1998. Το 2001, έλαβε το διδακτορικό της στην Υπολογιστική Γλωσσολογία από το Πανεπιστήμιο του Ντούισμπουργκ-Έσσεν . 

Από το 2014, είναι συν-διευθύντρια του Κέντρου Ψηφιακού Ιδρύματος Έρευνας στις Ανθρωπιστικές, Κοινωνικές και Εκπαιδευτικές Επιστήμες (CEDIFOR), το οποίο χρηματοδοτείται από το Ομοσπονδιακό Υπουργείο Παιδείας και Έρευνας. 

Το άρθρο της το 2008 σχετικά με την εξαγωγή της λεξικής σημασιολογίας από τη Βικιπαίδεια και το Βικιλεξικό προκάλεσε το ενδιαφέρον να μελετήσει το τελευταίο περισσότερο επισταμένως.  Το 2016, σχετικά με τις ψευδείς ειδήσεις, είπε ότι θα είναι δύσκολο να επικυρωθεί το περιεχόμενο πληροφοριών για αλήθεια ή ψέμμα.  Είναι συγγραφέας του  *Linked Lexical Knowledge Bases: Foundations and Applications*. 

Η Ιρίνα Γκούρεβιτς έχει δημοσιεύσει πάνω από 300 δημοσιεύσεις σε διεθνή συνέδρια και περιοδικά. Είναι μέλος επιτροπών προγραμμάτων και συνεδρίων περισσότερων από 50 συνεδρίων και εργαστηρίων υψηλού επιπέδου (ACL, EACL, NAACL κ.λπ.) και κριτής για το DFG, Volkswagen Foundation, ERC, DAAD και BMBF. Έχει επιλεγεί ως ACL υπότροφος το 2020 της  Εταιρείας Υπολογιστικής Γλωσσολογίας (Association for Computational Linguistics) (ACL) για την εξαιρετική δουλειά της στην επεξεργασία φυσικών γλωσσών και την εκμάθηση μέσω μηχανών.

## Βραβεία

* Emmy-Noether  Βραβείο Καριέρας Αριστείας του Ερευνητή, (2007) 
* Βραβείο Lichtenberg-Professororship από το Ίδρυμα Volkswagen, (2007) 
*UniTechSpin ειδικό βραβείο από το ISRA VISION AG, (2008)
*Βραβείο καλύτερου άρθρου, KES  (μαζί με τους Καταρίνα Σβαρτς, Πάβελ Ρόιτμπεργκ, Γιοακείμ Κάσπαρ, Μίκαελ Γκέσελε και Χέντρικ Λενς) (2010)

## Παραπομπές
 

## Εξωτερικοί σύνδεσμοι
* 
* Academia.net 

Κατηγορία:Επιστήμονες υπολογιστών
Κατηγορία:Ουκρανοί επιστήμονες
Παγκόσμιο Πρωτάθλημα Πάλης Ενόπλων

Το **Παγκόσμιο Πρωτάθλημα Πάλης Ενόπλων** (αγγλικά: *World Military Wrestling Championship*) είναι ένα διεθνές πρωτάθλημα πάλης το οποίο διοργανώνεται από το Διεθνές Συμβούλιο Στρατιωτικού Αθλητισμού (CISM) στο είδος της ελληνορωμαϊκής και της ελευθέρας πάλης.

Η διοργάνωση πραγματοποιήθηκε για πρώτη φορά στην Κωνσταντινούπολη το καλοκαίρι του 1961. Διεξήχθησαν 8 κατηγορίες βάρους και πρωταθλήτρια χώρα αναδείχθηκε το Ιράν.

Η ελευθέρα πάλη ανδρών ξεκίνησε το 1961 και η ελληνορωμαϊκή πάλη ξεκίνησε το 1972. Τα αγωνίσματα της ελευθέρας πάλης γυναικών εντάχθηκαν στο πρόγραμμα για πρώτη φορά το 2010.

Οι εκδόσεις 18η (1999), 25η (2007), 30η (2015) και 34η (2019) ήταν μέρος των Θερινών Παγκόσμιων Στρατιωτικών Αγώνων.

## Διοργανώσεις

* ΕΡ : Ελληνορωμαϊκή / ΕΠ : Ελευθέρα πάλη / ΕΓ : Ελευθέρα πάλη γυναικών
¹Μέρος των Παγκόσμιων Στρατιωτικών Αγώνων.

## Σύνολο τίτλων

## Δείτε επίσης
*Διασυμμαχικοί Αθλητικοί Αγώνες
*Παγκόσμια Πρωταθλήματα Ενόπλων
*Παγκόσμιοι Στρατιωτικοί Αγώνες

## Παραπομπές


## Εξωτερικοί σύνδεσμοι
*Επίσημη ιστοσελίδα του Διεθνούς Συμβουλίου Στρατιωτικού Αθλητισμού

Κατηγορία:Παγκόσμιο Πρωτάθλημα Πάλης Ενόπλων
Κατηγορία:Διοργανώσεις του Διεθνούς Συμβουλίου Στρατιωτικού Αθλητισμού
Πάλη Ενόπλων
Κυψέλη Ξάνθης

Η **Κυψέλη** είναι πεδινό χωριό της Θράκης στην Περιφερειακή Ενότητα Ξάνθης, το οποίο βρίσκεται στην πεδιάδα της Ξάνθης με υψόμετρο 55 μέτρα σε απόσταση 15 χλμ. Ν.-ΝΔ. από την πόλη και 7 χλμ. ΒΑ. από το Εύλαλο (έδρα του δήμου). Δίπλα και βορειοδυτικά του χωριού είναι ο οικισμός Εξοχή, ανατολικά η Μέλισσα, νoτιοδυτικά το Δέκαρχο και δυτικά το Όλβιο. Η ονομασία του την περίοδο της τουρκοκρατίας ήταν *İbrik tepe* και από το 1878 ως το 1912 ανήκε στο Bιλαέτι Aδριανούπολης, στο Σαντζάκι Γκιουμουλτζίνας (Kομοτηνής), και στον Kαζά Ξάνθης. Μετά την απελευθέρωση της Θράκης, αναφέρεται επίσημα ως *Κυψέλη* στο ΦΕΚ 194Α - 14/08/1924 να προσαρτάται στην κοινότητα Γκιζέλας (σημερινή Εξοχή). Σύμφωνα με το Πρόγραμμα «Καλλικράτης» ανήκει στην τοπική κοινότητα Εξοχής που υπάγεται στο Δήμου Τοπείρου και σύμφωνα με την απογραφή του 2011 ως πληθυσμό έχει 210 κατοίκους.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Τοπείρου
Πανεπιστήμιο Χόφστρα

Το **Πανεπιστήμιο Χόφστρα** ή **Πανεπιστήμιο Hofstra** (αγγλικά: **Hofstra University**) είναι ιδιωτικό ερευνητικό πανεπιστήμιο στην Νέα Υόρκη και συγκεκριμένα στο Χέμπστεντ. Το μεγαλύτερο πανεπιστήμιο στο Λονγκ Άιλαντ,το Χόφστρα  ιδρύθηκε το 1935 ως παρακλάδι του Πανεπιστημίου της Νέας Υόρκης. Έγινε ανεξάρτητο κολέγιο το 1939 και πανεπιστήμιο το 1963.  Αποτελούμενο από 10 σχολές, το Χόφστρα έχει αρκετά καλή φήμη σαν πανεπιστήμιο και εκεί έχουν διοργανωθεί μια σειρά από σημαντικά συνέδρια και προεδρικά ντιμπέιτ. 

Πιο γνωστές σχολές του Πανεπιστημίου είναι η Ιατρική Σχολή Νόρθουελ και η Νομική Σχολή Μόρις Α. Ντέιν, οι οποίες θεωρούνται ευρέως και οι καλύτερες του Πανεπιστημίου. 

## Προσωπικότητες που συνδέονται με το Χόφστρα

Στις προσωπικότητες που συνδέονται με το Πανεπιστήμιο Χόφστρα περιλαμβάνονται οι:

* Τζέιμς Κάαν
* Φράνσις Φορντ Κόπολα
* Ντέιβιντ Πάτερσον
* Κρίστοφερ Γουόκεν
* Τσαρλς Τ. Τζένκινς
* Μάριαν Τραμπ
* Μπέρνι Μάντοφ
* Μάικλ Φραντσίζ

## Παραπομπές


## Εξωτερικοί σύνδεσμοι
* 

Χοφστρα
Κατηγορία:Πολιτισμός της Νέας Υόρκης (πολιτεία)
Τετιάνα Ντανιλένκο

Η **Τετιάνα Βολοντιμίριβνα Ντανιλένκο** ( , γεννημένη στις 30 Οκτωβρίου 1983 στο Ζιτόμιρ), είναι Ουκρανή τηλεοπτική δημοσιογράφος και τηλεοπτικός οικοδεσπότης για το Channel 5 και ο Hromadske.tv, συντάκτης ιστολογίου στο Ukrayinska Pravda.

## Βιογραφία
Η Ντανιλένκο γεννήθηκε σε μια οικογένεια του Ουκρανού συγγραφέα και καθηγητή Ουκρανικής γλώσσας, Βολοντίμιρ Ντανιλένκο. Μερικές φορές μεταξύ του 1998  -2001  μαζί με την οικογένειά της, μετακόμισε στο Κίεβο, όπου η Ντανιλένκο εγγράφηκε στο Ινστιτούτο Δημοσιογραφίας του Πανεπιστημίου του Κιέβου. Το 2002 κατά τη διάρκεια του δεύτερου έτους σπουδών της, η Ντανιλένκο έγινε δεκτή ως ανταποκριτής στο STB όπου εργάστηκε μέχρι το 2004.

Το 2007-08 είχε σχέση με τον επιχειρηματία και πρώην πολιτικό Βλαντίσλαβ Κάσκιβ. 

Το 2010 η Ντανιλένκο εμπλέκεται ακούσια σε ξενοφοβική υπόθεση των αστυνομικών δυνάμεων της Ουκρανίας (militsiya) (μαζί με τον Μπέρκουτ) προς έναν άλλο Ουκρανό δημοσιογράφο Μουσταφά Νάγιεμ, όταν το αυτοκίνητό της σταμάτησε από αξιωματούχους. 

Από τις 23 έως τις 25 Αυγούστου 2011, μαζί με τον Παύλο Κούζεεβ, πραγματοποίησε τον Τηλεμαραθώνιο της Ουκρανικής Ανεξαρτησίας στο Channel 5, αφιερωμένο στην 20η επέτειο της ανεξαρτησίας της Ουκρανίας, η οποία διήρκεσε ακριβώς 52 ώρες.   Λόγω αυτού, μπήκε στο Guinness Book of Records και στα αρχεία της Ουκρανίας ως οικοδεσπότης της μεγαλύτερης τηλεοπτικής εκπομπής στην ιστορία. 

Φιλοξενούσε βραδινά προγράμματα στο "Radio NV",  φιλοξενούσε προηγουμένως προγράμματα « ΠΡΟΣΩΠΟ 2 ΠΡΟΣΩΠΟ »  σε τηλεοπτικά κανάλια ZIK TV,  ακόμη νωρίτερα στα &nbsp;Αποτελέσματα της εβδομάδας "στο" [Κανάλι 5] και ".

Τον Αύγουστο του 2014, η Ντανιλένκο εξεπλάγη από το επίπεδο της ρωσικής προπαγάνδας όταν μίλησε με πολλούς ανθρώπους από τη Λευκορωσία που εμφανίστηκαν πολύ φιλοσοβιετικοί (βλ. Νεο-σοβιετισμός ) και τους χαρακτήριζαν ως σοβοκ . 

Το φθινόπωρο του 2017 ο υπουργός των Εσωτερικών της Ουκρανίας Αρσέν Αβάκοφ  μήνυσε την Τατιάνα Ντανιλένκο για σχόλια, που έγιναν κατά τη διάρκεια της συνέντευξης της με τον Μιχαήλ Σαακασβίλι. 

Το καλοκαίρι του 2018 το όνομά της (Danilenko ή Danylenko) εμφανίστηκε σε αναφορά του Γενικού Εισαγγελέα της Ουκρανίας (GPU) σε σχέση με την αποτυχημένη απόπειρα δολοφονίας του Αρκάντι Μπαμπτσένκο και υποτίθεται ότι η Ντανιλένκο ήταν επίσης στη «λίστα υποψηφίων θυμάτων». 

Στις 4 Σεπτεμβρίου 2018 υπέγραψε επιστολή διαμαρτυρίας αφού ο Γενικός Εισαγγελέας της Ουκρανίας επέτρεψε την πρόσβαση σε πληροφορίες από ένα ιδιωτικό τηλέφωνο άλλης Ουκρανής δημοσιογράφου της Radio Liberty Ναταλία Σεντλέτσκα. 

## Παραπομπές


## Εξωτερικοί σύνδεσμοι
* 

Κατηγορία:Ουκρανοί δημοσιογράφοι
Ρούφους Σέπαρντ

Ο **Λέσλι Φρέντερικ Ρούφους Σέπαρντ** (αγγλικά: Leslie Frederick [Rufus] Sheppard, 1905-1944) ήταν πανεπιστημιακός,αξιωματικός του βρετανικού στρατού και στέλεχος της SOE. Αποτελούσε ένα από τα ελάχιστα φιλοΕΑΜικά στελέχη της. Σκοτώθηκε από νάρκη του ΕΛΑΣ κατά τη διάρκεια των Δεκεμβριανών. Ο ρόλος της δράσης του στην κατεχόμενη Ελλάδα, παραμένει ανεξιχνίαστος.

## Πρώτα χρόνια
Γεννήθηκε το 1905 σε ένα χωριό της νήσου Ουάιτ. Σπούδασε στο πανεπιστήμιο της Οξφόρδης, και ήταν καθηγητής αγγλικών στο πανεπιστήμιο του Καΐρου.

## Δράση στην κατεχόμενη Ελλάδα
Ο Σέπαρντ έφτασε στην Ελλάδα τον Ιανουάριο του 1943, με σκοπό να δίνει απευθείας αναφορά στο αρχηγείο της SOE στο Κάιρο. Οι πληροφορίες που έστελνε σχετικά με τον ΕΛΑΣ, ήταν αντικρουόμενες με τις πληροφορίες άλλων πρακτόρων (συγκεκριμένα του Έντι Μάγιερς και του Κρις Γουντχάουζ), υποστηρίζοντας πως ο ΕΛΑΣ αποτελούσε ένα καθαρά αντιστασιακό κίνημα που περιελάμβανε όλες τις πολιτικές τάσεις, ενώ ταυτόχρονα ασκούσε κριτική στους επικεφαλής της Βρετανικής Στρατιωτικής Αποστολής για την αντιεαμική τους στάση και την προκατάληψη τους υπέρ του Ζέρβα. Ο Μάγιερς και ο Ντένυς Χάμσον θεωρούσαν τον Σέπαρντ «γιέσμαν» του ΕΛΑΣ ενώ ο Γούντχαουζ «αφελή ιδεαλιστή που δεν μπορούσε να πιστέψει στην δολιότητα των άλλων».

Παρότι φιλοΕΑΜικός, ο Σέπαρντ είχε αναλάβει την προετοιμασία της άφιξης των βρετανικών στρατευμάτων στην Αθήνα. Ο Αμερικάνος δημοσιογράφος Ντρού Πίρσον υποστήριξε σε άρθρο του στη Washington Post ότι στο πτώμα του Σέπαρντ είχαν βρεθεί στοιχεία που αποδείκνυαν ότι δούλευε για τις βρετανικές μυστικές υπηρεσίες χρηματοδοτώντας δεξιές οργανώσεις για να δράσουν εναντίον του ΕΛΑΣ. Κατά τον Λουκιανό Χασιώτη, η φαινομενικά μυστήρια ιδεολογική του μεταστροφή, εξηγείται από το γεγονός ότι αποτελούσε έναν από τους πιο έμπειρους πράκτορες της υπηρεσίας ειδικών αποστολών, ο οποίος υπάκουσε στις εντολές των ανωτέρων του. Ο ρόλος του στην κατεχόμενη Ελλάδα παραμένει ανεξιχνίαστος, λόγω έλλειψης διαθέσιμων πηγών.

## Θάνατος
Το πρωί της 30ής Δεκεμβρίου 1944, ο Σέπαρντ είχε μεταβεί στη Κηφισιά προκειμένου να μεταφέρει τα απαραίτητα για την ορκωμοσία του Αρχιεπισκόπου Δαμασκηνού ως Αντιβασιλέα. Λίγα μέτρα έξω από το ξενοδοχείο "Ακροπόλ", το αυτοκίνητο του συγκρούστηκε με νάρκη του ΕΛΑΣ, σκοτώνοντας τον και τραυματίζοντας ελαφρά τον οδηγό του αυτοκινήτου. Ενταφιάστηκε στο Πολεμικό κοιμητήριο Φαλήρου.

## Παραπομπές


## Βιβλιογραφία
*
*

Σεπαρντ
Κατηγορία:Πράκτορες της SOE στην Ελλάδα
Βραβείο Saturn Καλύτερης Διεθνούς Ταινίας

Το **Βραβείο Saturn Καλύτερης Διεθνούς Ταινίας**, είναι ένα από τα Βραβεία Saturn που δίνονται από την Ακαδημία των ταινιών Επιστημονικής Φαντασίας, Φαντασίας και Τρόμου, και πρωτοπαρουσιάστηκε το 1980 για το έτος 1979 (τότε γνωστό ως Καλύτερης Ξενόγλωσσης Ταινίας) και παρουσιάστηκε για τελευταία φορά το 1982 και μετά ξαναπαρουσιάστηκε από το 2006 και έπειτα. Δίνεται στην καλύτερη ταινία, εκτός των Ηνωμένων Πολιτειών της Αμερικής και/ή σε ξενόγλωσσες ταινίες, περιλαμβάνοντας μη αγγλόφωνες ταινίες.

## Νικητές και υποψήφιοι
Με έντονα γράμματα, είναι οι νικητές:

Κατηγορία:Κινηματογραφικά βραβεία στις Ηνωμένες Πολιτείες
Κατηγορία:Βραβεία Saturn
Ηλιοκέντημα Ξάνθης

Το **Ηλιοκέντημα** είναι μεγάλο πεδινό χωριό της Θράκης στην Περιφερειακή Ενότητα Ξάνθης.

## Γεωγραφία - Ιστορία
Το Ηλιοκέντημα βρίσκεται στα όρια με την Περιφερειακή Ενότητα Καβάλας και στα νότια της πεδιάδας της Ξάνθης σε υψόμετρο 20 μέτρα. Απέχει 25 χλμ. Ν.-ΝΔ. από την Ξάνθη, 55 χλμ. Α. από την Καβάλα και 5 χλμ. Ν.-ΝΔ. από το Εύλαλο (έδρα του δήμου). Το χωριό είναι κτισμένο ανατολικά του Νέστου λίγο πριν αυτός εκβάλλει στο Θρακικό πέλαγος δίπλα στους οικισμούς Άβατο (ΒΑ.) και Νέο Εράσμιο (ΝΑ.). Νότια ξεκινάει το εναπομείναν παραποτάμιο δάσος Κοτζά–Ορμάν (Μέγα δάσος) του Νέστου που η συνολική έκτασή του έχει περιοριστεί στα 4.500 στρέμματα (και από τις δύο πλευρές του ποταμού).

Το Ηλιοκέντημα έχει προέλθει από τη συνένωση, το 1991, των παλαιότερων (γνωστών από την περίοδο της τουρκοκρατίας) γειτονικών οικισμών της Ηλιόπετρας και της Κεντητής που έκτοτε αποτελούν ενιαίο οικισμό, τον μεγαλύτερο πληθυσμιακά του δήμου. Σύμφωνα με το Πρόγραμμα «Καλλικράτης» ανήκει στη δημοτική κοινότητα Ευλάλου που υπάγεται στο Δήμου Τοπείρου και σύμφωνα με την απογραφή του 2011 έχει ως πληθυσμό 1.405 κατοίκους. Οι παλιότερες απογραφές του είναι:

### Απογραφές πληθυσμού

## Δείτε επίσης

* Πεδιάδα και Δέλτα του Νέστου  από τον ιστότοπο http://www.greekscapes.gr/ 

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Τοπείρου
Ιερά Μητρόπολις Γουμενίσσης, Αξιουπόλεως και Πολυκάστρου

Η **Ιερά Μητρόπολις Γουμενίσσης, Αξιουπόλεως και Πολυκάστρου** είναι μια από τις Μητροπόλεις των λεγομένων «*Νέων Χωρών*». Έδρα της είναι η κωμόπολη της Γουμένισσας, ιστορική έδρα του Δήμου Παιονίας, ενώ μεγαλύτερος πληθυσμιακά οικισμός, εντός της Ιεράς Μητρόπολις, είναι η κωμόπολη του Πολυκάστρου. Ιδρύθηκε το 1991 με απόσπαση από την Μητρόπολη Πολυανής και Κιλκισίου, αρχικά ως προσωποπαγής, που κατόπιν παγιώθηκε.

Μητροπολίτης της από την ίδρυσή της το 1991 είναι ο Δημήτριος (Μπεκιάρης).

## Υποσημειώσεις και παραπομπές
### Υποσημειώσεις

### Παραπομπές


## Πηγές
* Εκκλησία της Ελλάδος, Ιερά Μητρόπολη Γουμενίσσης, Αξιουπόλεως και Πολυκάστρου 

Γουμενισσης

Κατηγορία:Περιφερειακή ενότητα Κιλκίς
Ελίζα Σπιροπάλι

Η **Ελίζα Σπιροπάλι** (γεννημένη στις 15 Μαρτίου 1983) είναι Αλβανίδα πολιτικός που επί του παρόντος υπηρετεί ως Υπουργός Εσωτερικών Σχέσεων με το Κοινοβούλιο στο 2ο υπουργικό συμβούλιο του Ράμα.

## Νεαρή ηλικία
Η Ελίζα Σπιροπάλι γεννήθηκε στις 15 Μαρτίου 1983 στα Τίρανα. Παρακολούθησε το Γυμνάσιο Κεμάλ Στάφα όπου κέρδισε υποτροφία από τα Κολλέγια Γιουνάιτεντ Γουόρλντ ως μία από τους πέντε κορυφαίους μαθητές λυκείου στην Αλβανία και αργότερα έλαβε δίπλωμα στο Κολλέγιο Λέστερ Μπ. Πίρσον στο Βανκούβερ του Καναδά. Συνέχισε την εκπαίδευσή της στο Κολλέγιο Μάουντ Χολυόκε στη Μασαχουσέτη των Ηνωμένων Πολιτειών, όπου αποφοίτησε το 2005 με τιμητικό πτυχίο σε δύο κλάδους, την Πολιτική και τα Οικονομικά. Η Ελίζα έχει ταξιδέψει και έχει σπουδάσει με υποτροφίες λόγω ικανοτήτων σε χώρες όπως η Αργεντινή και το Ηνωμένο Βασίλειο, εμπειρίες που θεωρεί ανεκτίμητες στον ακαδημαϊκό της σχηματισμό.

Έχει δώσει διαλέξεις σε πολλά ιδιωτικά πανεπιστήμια της Αλβανίας και υπήρξε ηγέτης σε οργανώσεις νέων όπως η MJAFT! . 

## Πολιτική καριέρα
Η Σπιροπάλι ξεκίνησε την πολιτική της καριέρα το 2009. Αφού έγινε μέλος του Σοσιαλιστικού Κόμματος, διορίστηκε για σύντομο χρονικό διάστημα ως Γενική Διευθύντρια Τελωνείων και αργότερα ως εκπρόσωπος της Προεδρίας του Κόμματος. Εκλέχθηκε μέλος του Αλβανικού Κοινοβουλίου μετά τις Γενικές Εκλογές του 2013. Στις 17 Ιανουαρίου 2019, ανέλαβε την κενή θέση της Υπουργού για τις Σχέσεις με το Κοινοβούλιο,  που κατείχε προηγουμένως η Ερμονέλα Φελάζ.

## Προσωπική ζωή
Η κα Σπιροπάλι είναι παντρεμένη και έχει μία μικρή κόρη, τη Νάλτα.

## Παραπομπές


Κατηγορία:Αλβανοί πολιτικοί
Κατηγορία:Σελίδες με μη επιθεωρημένες μεταφράσεις
Τετράζιο

Το όρος Τετράζιο ή Τετράζι ή Νόμια (αρχ.) βρίσκεται στα βόρεια σύνορα της Μεσσηνίας με την Ηλεία και την Αρκαδία. Υψηλότερη κορυφή είναι ο Προφήτης Ηλίας (1389 μέτρα). Η δεύτερη ψηλότερη κορυφή έχει υψόμετρο 1195 μέτρα.

Έχει  διεύθυνση  ανατολή-δύση με  μήκος  20  χιλιόμετρα,  πλάτος  8-10  χιλιόμετρα και  έκταση  περίπου  220  τετραγωνικά χιλιόμετρα.  Προς τα βόρεια έχει σαφή όρια  με το όρος Μίνθη (κοιλάδα Νέδα) ενώ προς τα ανατολικά και τα νότια (όρος Λύκαιου και λόφοι Καλού Νερού-Δώριου αντίστοιχα) τα όρια δεν είναι τόσο σαφή.

Κάποιοι μελετητές  ταυτίζουν το Τετράζιο με το όρος Ελάιον που αναφέρει ο Παυσανίας, το οποίο τοποθετεί σε απόσταση τριάντα σταδίων «ἐς δεξιὰν» της Φιγαλείας.  Στη δυσπρόσιτη θέση «Πετρούλα/ Πισαηλιάς», στις νότιες παρυφές του Τετραζίου και αμέσως βορείως του οικισμού της μεσσηνιακής Άνω Μέλπειας, έχει ανακαλυφθεί δωρικός ναός (τέλη 6ου αι. π.χ.) αφιερωμένος πιθανόν στην Άρτεμι Δερεάτιδα  –  Ελεία.  

## Παραπομπές


Κατηγορία:Βουνά της Μεσσηνίας
Κατηγορία:Γεωγραφικοί σχηματισμοί της Μεσσηνίας
Κατηγορία:Γεωγραφικοί σχηματισμοί της Πελοποννήσου
Δέκαρχο Ξάνθης

Το **Δέκαρχο** είναι πεδινό χωριό της Θράκης στην Περιφερειακή Ενότητα Ξάνθης.

## Γεωγραφικά - Ιστορικά στοιχεία
Το Δέκαρχο βρίσκεται στην πεδιάδα της Ξάνθης σε υψόμετρο 5 μέτρα ενώ απέχει 18 χλμ. ΝΔ. από την Ξάνθη και περίπου 3 χλμ. Α.-ΒΑ. από το Εύλαλο (έδρα του δήμου). Την περίοδο της τουρκοκρατίας αναφέρεται ως *Μπέη Ομπασί* και οι κάτοικοί του είναι χριστιανοί και μουσουλμάνοι ενώ ο πληθυσμός του αυξήθηκε ιδιαίτερα μετά τον πόλεμο όταν εγκαταστάθηκαν αρκετοί Σαρακατσάνοι. Οι κάτοικοί του ασχολούνται κυρίως με τη γεωργία και τη κτηνοτροφία. Στο χωριό υπήρχε ποδοσφαιρική ομάδα, ο Ολυμπιακός Δεκάρχου, η οποία όμως διαλύθηκε.

Το χωριό, αναφέρεται επίσημα μετά την απελευθέρωση της Θράκης ως *Δέκαρχον* το 1924 στο ΦΕΚ 194Α - 14/08/1924 να προσαρτάται στην τότε  κοινότητα Ευλάλου. Σύμφωνα με το Πρόγραμμα «Καλλικράτης» ανήκει στη δημοτική κοινότητα Ευλάλου που υπάγεται στο Δήμου Τοπείρου και σύμφωνα με την απογραφή του 2011 έχει ως πληθυσμό 734 κατοίκους. Οι παλιότερες απογραφές ήταν:

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Τοπείρου
Δάφνη Ξάνθης

Η **Δάφνη** είναι πεδινό χωριό της Θράκης στην Περιφερειακή Ενότητα Ξάνθης το οποίο βρίσκεται στα νότια της πεδιάδας της Ξάνθης και προς τα παράλια του Θρακικού πελάγους σε υψόμετρο 10 μέτρα. Απέχει 24 χλμ. Ν. από την Ξάνθη, 9 χλμ. Α.-ΝΑ. από το Εύλαλο (έδρα του δήμου) και 10 χλμ. Δ.-ΝΔ. από τα Άβδηρα. Το χωριό αποτελεί τη βόρεια συνέχεια του οικισμού Μάγγανα και δημιουργήθηκε από πρόσφυγες μετά το 1922. Αναφέρεται επίσημα μετά την απελευθέρωση της Θράκης ως *Γεντικλέρ* το 1924 στο ΦΕΚ 194Α - 14/08/1924 να προσαρτάται στην τότε κοινότητα Γκιζέλας (σημερινή Εξοχή) και το 1928 με το ΦΕΚ 193Α - 20/09/1928 μετονομάστηκε σε  Δάφνη.  Σύμφωνα με το Πρόγραμμα «Καλλικράτης» ανήκει στην τοπική κοινότητα Εξοχής που υπάγεται στο Δήμο Τοπείρου και σύμφωνα με την απογραφή του 2011 έχει ως πληθυσμό 43 κατοίκους. Οι παλιότερες απογραφές του είναι:

## Εξωτερικοί σύνδεσμοι

* Οριοθέτηση οικισμού Δάφνης  από τον ιστότοπο του Δήμου Ξάνθης

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Τοπείρου
Χνκο Απέρ

Ο **Αταμπέκ Χνκογιάν** (, 19 Οκτωβρίου 1870 – 8 Οκτωβρίου 1935) ήταν Αρμένιος συγγραφέας πρόζας και ποίησης, ο οποίος έγραφε με το ψευδώνυμο Χνκο Απέρ () και έγραφε παιδική λογοτεχνία.

## Βιογραφία
Γεννήθηκε στο χωριό Γαραμπόγια, το οποίο μετονομάστηκε αργότερα σε Χνκογιάν, στην επαρχία Λορί. Φοίτησε στο χωριό του και στο Γκιουμρί. Από το 1890 μέχρι το 1910 δίδαξε σε διάφορα αρμενικά σχολεία στην Υπερκαυκασία. Συνεισέφερε στα περιοδικά Ασχαταβόρ (Ο Εργάτης), Νορ ασχταβόρ (Ο νέος εργάτης), Αγμπιούρ (το Συντριβάνι), Ματσκάλ (Ο ζευγολάτης), Χαγιαστάνι ασχατβαρούχι (Η αρμένια εργαζόμενη γυναίκα), και Χασκέρ (Αιχμές), ένα μηνιαίο περιοδικό για παιδιά.

Μετά τη δημιουργία του Σοβιετικού καθεστώτος, εγκαταστάθηκε στην Αρμενία, όπου συνέχισε να εργάζεται ως συγγραφέας και ως παιδαγωγός. Έγραψε διάφορα βιβλία που στόχο είχαν να διδάξουν στα παιδιά της Αρμενίας την μητρική τους γλώσσα, όπως για παράδειγμα τα Μερ Ντμπρότσε (Το σχολείο μας) και Καρμίρ αρέβ (Βυσσινί ήλιος).

Ο Χνκο Απέρ ασχολήθηκε κυρίως με την παιδική λογοτεχνία, δηλαδή με μύθους, θρύλους, στίχους και αφηγηματικά ποιήματα. Τα πρωτότυπα βιβλία του και οι μεταφράσεις είναι 120 βιβλία. Τα πιο γνωστά βιβλία του είναι τα Γκιουγατσίν γιεβ (1909, Ο αγρότης και η αρκούδα), Γκογ μακίν (Ο κλέφτης της λάμπας, 1911, με επανεκδόσεις το 1941 και το 1970), Πεσάτσου μούκε (Το ποντίκι, ο μελλοντικός γαμπρός, 1912), Αρακνέρ (Παραβολές, 1917, επανεκδόσεις το 1930 και 1937), Τρανβάγιε Γιερεβανούμ (το τραμ του Γερεβάν, 1934 και ακολούθησε επανέκδοση το 1936), Μκνερν ιντσπές γκρβεστίν κάτβι τεμ (Πως το ποντίκι πολέμησε τη γάτα, 1936), Κκοζν αγκράβε (Το γουρούνι και το κοράκι, 1940), Γκάιλν ου κατούν (Ο λύκος και η γάτα, 1957) και Μκνέρι ζογόβε (Το συμβούλιο των ποντικιών, 1957, με επανεκδόσεις το 1964, το 1972 και το 1979). Ο Απέρ χρησιμοποιούσε διάφορες διαλέκτους και λαϊκή γλώσσα, αποτελώντας μέρος της λογοτεχνικής γοητείας της πεζογραφίας και της ποίησης του.

Πέθανε στο Γιερεβάν και ετάφη στο πάνθεον του Κομιτάς στο Γιερεβάν.

## Δείτε επίσης

* Παιδική βιβλιοθήκη Χνκο Απέρ

## Παραπομπές


## Εξωτερικοί σύνδεσμοι
* 

 

Κατηγορία:Αρμένιοι συγγραφείς
Μαργαρίτι Ξάνθης

Το **Μαργαρίτι** είναι ορεινό χωριό της Θράκης στην Περιφερειακή Ενότητα Ξάνθης.

## Γεωγραφικά - ιστορικά στοιχεία
Το Μαργαρίτι βρίσκεται στις νότιες πλαγιές της Δυτικής Ροδόπης σε υψόμετρο 760 μέτρα, στα νοτιοδυτικά της κορυφής "Ερμάριο" ή "Βράχια του Αμπάρ Καγιά" (υψόμετρο 1.441 μέτρα) και απέχει 49 χιλιόμετρα βορειοδυτικά της Ξάνθης. Θεωρείται από τους πρόσφατα εγκαταλειμμένους ορεινούς οικισμούς της Ξάνθης.

Την περίοδο της τουρκοκρατίας αναφέρεται ως *Mαλγκαρίτ* ή Μαργαρίζ και ανήκε από το 1878 ως το 1912 στο βιλαέτι Aδριανούπολης, στο σαντζάκι Γκιουμουλτζίνας (Kομοτηνής) και στον καζά Ξάνθης. Με το όνομα Μαργαρίζ αναφέρεται επίσημα, μετά την απελευθέρωση, το 1919 στο ΦΕΚ 251Α - 20/11/1919 να  προσαρτάται στην τότε κοινότητα Γενή - Κιόϊ (σημερινή Σταυρούπολη). Το 1926 με το ΦΕΚ 413Α - 22/11/1926 μετονομάστηκε σε Μαργαρίτι. Σύμφωνα με το Πρόγραμμα «Καλλικράτης» μαζί με τη Σταυρούπολη, το Δασικό Χωριό, την Καλλιθέα και το Λυκοδρόμιο αποτελούν την τοπική κοινότητα Σταυρούπολης που υπάγεται στη δημοτική ενότητα Σταυρούπολης του Δήμου Ξάνθης και σύμφωνα με την απογραφή του 2011 έχει ως πληθυσμό 1 κατοίκους.

## Εξωτερικοί σύνδεσμοι
*Ένα μακρινό Ξανθιώτικο χωριό που το λένε ....Μαργαρίτι.

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Ξάνθης